**Rīkojuma projekta „Par valsts kapitālsabiedrību un valsts kapitāla daļu pārvaldības koordinācijas institūciju” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts kapitāla daļu pārvaldības koncepcija (atbalstīta ar Ministru kabineta 2012. gada 4. jūnija rīkojumu Nr.246 „Par Valsts kapitāla daļu pārvaldības koncepciju”). Publiskas personas kapitāla daļu un kapitālsabiedrību pārvaldības likuma 22.panta pirmā daļa un Pārejas noteikumu 2.1.apakšpunkts.Ministru kabineta 2015. gada 31.marta sēdes protokollēmums (prot Nr.17, 27.§**).** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 1.janvārī ir stājies spēkā Publiskas personas kapitāla daļu un kapitālsabiedrību pārvaldības likums (turpmāk - Kapitālsabiedrību pārvaldības likums). Šī likuma 22.pants nosaka, ka Ministru kabinets nosaka valsts pārvaldes iestādi, kura pilda koordinācijas institūcijai likumā noteiktos uzdevumus. Likuma pārejas noteikumu 2.1.apakšpunkts nosaka, ka Ministru kabinets šo lēmumu pieņem līdz 2015. gada 1. martam. Ministru kabinets 2015. gada 31. marta sēdē, izskatot Ekonomikas ministrijas sagatavoto informatīvo ziņojumu „Par valsts kapitālsabiedrību un valsts kapitāla daļu pārvaldības koordinācijas institūciju” pieņēma lēmumu konceptuāli atbalstīt, ka koordinācijas institūcijai likumā noteiktos uzdevumus pilda Pārresoru koordinācijas centrs un uzdeva Pārresoru koordinācijas centrs iesniegt attiecīgu tiesību akta projektu. Šāds risinājums pēc būtības atbilst Kapitālsabiedrību pārvaldības likuma 22.panta pirmajai daļai un Valsts kapitāla daļu pārvaldības koncepcijai (turpmāk - Koncepcija), ar kuru tika atbalstīts risinājums par centralizēto pārvaldības institūciju kā Ministru kabineta pārraudzībā esošu tiešās pārvaldes iestādi. Ņemot vērā Ministru kabineta 2015. gada 31. marta sēdē pieņemto lēmumu - konceptuāli atbalstīt, ka Publiskas personas kapitāla daļu un kapitālsabiedrību pārvaldības likuma 22.panta otrajā daļā noteikto koordinācijas institūcijas uzdevumu izpildi nodrošinās Pārresoru koordinācijas centrs, nepieciešams pieņemt lēmumu par nepieciešamo finanšu resursu piešķīrumu Pārresoru koordinācijas centram, lai nodrošinātu valsts kapitāla daļu un kapitālsabiedrību pārvaldības koordinācijas institūcijas funkciju izpildi. Lai 2015.gadā finansētu valsts kapitālsabiedrību un valsts kapitāla daļu pārvaldības koordinācijas institūcijas uzdevumu izpildi, nepieciešama apropriācijas pārdale 168 531 *euro* apmērā Pārresoru koordinācijas centra budžeta programmai „ Pārresoru koordinācijas centra darbības nodrošināšana” (Valsts pamatfunkciju īstenošana) no Ministru kabineta budžeta programmas „01.00.00. "Ministru kabineta darbības nodrošināšana, valsts pārvaldes politika" un Valsts kancelejai koordinācijas institūcijas atbalsta funkciju nodrošināšanai 15 555 *euro* apmērā Ministru kabineta budžeta programmas „01.00.00. "Ministru kabineta darbības nodrošināšana, valsts pārvaldes politika" ietvaros. 2016.gadā un turpmākajos gados koordinācijas institūcijas uzdevumu izpildei un atbalsta funkcijām nepieciešamie finanšu resursi iekļaujami valsts budžeta bāzes finansējumā.Rīkojuma projekts nosaka, ka Kapitālsabiedrību pārvaldības likuma 22.panta pirmajā daļā minētajai koordinācijas institūcijai likumā noteiktos uzdevumus pilda Pārresoru koordinācijas centrs, kā arī tiek pieņemts lēmums par šo uzdevumu izpildei nepieciešamā valsts budžeta finansējuma piešķiršanu. Tiek paredzēts, ka Pārresoru koordinācijas centrs pakāpeniski uzsāks koordinācijas institūcijas uzdevumu īstenošanu, atbilstoši valsts budžeta piešķīrumam un sākot ar 2015. gada 1. jūniju. Līdz ar to tiek noteikta valsts pārvaldes iestāde, kas veiks Kapitālsabiedrību pārvaldības likuma 22.pantā minētās koordinācijas institūcijas uzdevumus, kuri pašlaik netiek pildīti, tādējādi kavējot Kapitālsabiedrību pārvaldības likumā ietvertā regulējuma un labākas publisko personu kapitāla daļu un kapitālsabiedrību pārvaldības īstenošanu. Ņemot vērā, ka MK lēmums par koordinācijas institūciju pieņemts ar nokavēšanos un likumā paredzēto uzdevumu izpilde 2015.gadā likuma noteiktajos termiņos tādēļ ir būtiski apgrūtināta, nepieciešams precizēt Ekonomikas ministrijas sagatavoto likumprojektu „ Grozījumi „Publiskas personas kapitāla daļu un kapitālsabiedrību pārvaldības likumā””, paredzot, ka Kapitālsabiedrību pārvaldības likuma pārejas noteikumos norādītie uzdevumu izpildes termiņi tiek pārcelti un koordinācijas institūcijas darbība tiek uzsākta pakāpeniski. Izvēlētie Kapitālsabiedrību pārvaldības likuma pārejas noteikumos noteikto uzdevumu izpildes termiņu grozījumi noteikti, ņemot vērā, ka šo uzdevumu izpilde objektīvi aizkavēsies, jo lēmums par koordinācijas institūciju tiek pieņemts ar aptuveni divu mēnešu mēneša nokavējumu, jāizstrādā un jāiesniedz izskatīšanai MK sēdē kopumā seši noteikumu projekti, PKC būs nepieciešams piesaistīt papildus cilvēkresursus šo un pārējo koordinācijas institūcijas uzdevumu veikšanai, jāņem vērā arī, ka minēto tiesību aktu apjoms ir būtisks un to pieņemšana Ministru kabinetā ir atkarīga no to saskaņošanas procesa starp institūcijām. |
| 3. | Projekta izstrādē iesaistītās institūcijas | Nav attiecināms. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas kā kapitāla daļu un kapitālsabiedrību turētāji, publisko personu kapitālsabiedrības, publiski privātās kapitālsabiedrības un privātās kapitālsabiedrības, kurās kapitāla daļu īpašnieks ir publiskas personas |
| 2. | Tiesiskā regulējuma ietekme uz tautsaimniecību un administratīvo slogu | Ar tiesību aktu netiek radīts jauns administratīvais slogs, tiek nodrošināta Kapitālsabiedrību pārvaldības likumā noteikto uzdevumu izpilde. Paredzama pozitīva ietekme uz tautsaimniecību, jo, ņemot vērā ārvalstu pieredzi līdzīgu pasākumu ieviešanā, paredzama pozitīva ietekme uz valsts budžetu, t.i., paredzami papildu ieņēmumi, piemēram, lielākas dividendes (aktīvu atdeves pieaugums) un ienākumi no iespējamās kapitāla daļu atsavināšanas (vērtības pieaugums), kā arī nodokļu maksājumiem, kas pilnībā atbilst sabiedrības interesēm.Latvijas valstij pilnībā vai daļēji pieder ievērojams skaits kapitālsabiedrību, kam ir liela ietekme uz valsts ekonomiku un būtiska loma tautsaimniecībā. Valstij piederošo kapitālsabiedrību īpašumā ir ievērojami aktīvi un šo kapitālsabiedrību vidū ir lielākie darba devēji valstī. Tādēļ valstij ir nepieciešams regulāri sekot līdzi tai piederošo kapitālsabiedrību darbības rezultātiem, lai veicinātu atbildīgu, efektīvu un uz rezultātiem vērstu kapitālsabiedrību vadību, kā arī palielinātu kapitālsabiedrību vērtību nākotnē. Tāpat arī atsevišķu pašvaldību kapitālsabiedrību darbībai ir nozīmīga loma attiecīgas administratīvās teritorijas noteikta pakalpojuma sniegšanā. |
| 3. | Administratīvo izmaksu monetārs novērtējums | Ar tiesību aktu netiek radīts jauns administratīvais slogs, papildus administratīvo izmaksu nav |
| 4. | Tiesību akta projekta ietekme uz valsts budžetu un pašvaldību budžetiem | 2015.gadā un turpmākajos gados būs nepieciešams valsts budžeta finansējums likumā noteikto koordinācijas institūcijas uzdevumu izpildei.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (Eiro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |  0 | 0 | 0 | 0 |
| 1.1. Valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 | 0 | 0 | 0 |
| 1.2. valsts speciālais budžets | 0 |  0 | 0 | 0 | 0 |
| 1.3. pašvaldību budžets | 0 |  0 | 0 | 0 | 0 |
| 2. Budžeta izdevumi: | 0 |  + 184  086 | +308 426 |  +308 426 |  +308 426 |
| 2.1. valsts pamatbudžets | 0 |  + 184  086 | +308 426 |  +308 426 |  +308 426 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 |  - 184 086   | -308 426 |  -308 426 |  -308 426 |
| 3.1. valsts pamatbudžets | 0 |  - 184 086   | -308 426 |  -308 426 |  -308 426 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 |  +184 086 | 0 | 0 | 0 |
| 5. Precizēta finansiālā ietekme: | X | 0 | -308 426 | -308 426 | -308 426 |
| 5.1. valsts pamatbudžets |  | 0  | -308 426 | -308 426 | -308 426 |
| 5.2. speciālais budžets |  | 0 | 0 | 0 | 0 |
| 5.3. pašvaldību budžets |  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Ieņēmumi nav plānotiPārresoru koordinācijas centram nepieciešami papildus 7 darbinieki, kuri klasificējas kā Ministru kabineta noteikumos Nr.1075 „Valsts un pašvaldību institūciju amatu katalogs” noteiktajā amatu saimē „56. Valsts attīstības plānošana, koordinācija un vadība” II līmeņa darbinieki, visiem tiek noteikta 14.mēnešalgu grupa. Tiek plānots veidot atsevišķu nodaļu, paredzot, ka tajā strādā divi ierēdņi (nodaļas vadītājs un juriskonsults) un pieci konsultanti. Plānots, ka trīs darbinieki uzsāk darbu 2015. gada jūnijā, bet pārējie četri 2015. gada jūlijā. **Papildus izdevumi PKC un Valsts kancelejai 2015.gadā** **Atalgojuma aprēķins 2015.gadam.**Nodaļas vadītājs (mēnesī atlīdzība 2264 euro + darba devēja valsts sociālās apdrošināšanas iemaksas 534,08 euro, septiņos mēnešos = 19586,5 euro). Papildus paredzēts veselības apdrošināšanas polise 210 euro. Kopā atlīdzība nodaļas vadītājam 2015.gadā sastāda **19796,54 euro**.Plānots, ka 2 konsultanti uzsāks darbu 2015.gada jūnijā (14 mēnešalgu grupa, mēnesī vienam konsultantam atlīdzība 2200 euro + darba devēja valsts sociālās apdrošināšanas iemaksas 518,98 euro, septiņos mēnešos =19032,90 euro). Papildus paredzētas veselības apdrošināšanas polises 210 euro. Kopā atlīdzība vienam konsultantam, kas uzsāk darbu 2015. gada jūnijā, sastāda 19242,86 euro, diviem konsultantiem = **38485,72 euro**.3 konsultanti un juriskonsults uzsāks darbu 2015.gada jūlijā (mēnesī vienam konsultantam atlīdzība 2200 euro + darba devēja valsts sociālās apdrošināšanas iemaksas 518,98 euro, sešos mēnešos =16313,90 euro). Papildus paredzēta veselības apdrošināšanas polise 210 euro. Kopā atlīdzība vienam darbiniekam, kas uzsāk darbu 2015. gada jūlijā, sastāda 16523,88 euro, četriem darbiniekiem = **66095,52 euro**.Kopējie atlīdzības izdevumi 2015.gadā = **124377,78 euro**.**Izdevumi atbalsta funkciju nodrošināšanai (nodrošina Valsts kanceleja).** Plānota sekojošu atbalsta funkciju izpilde:1. Personāla vadība ¼ slodzes (11 mēnešalgu grupa, 30.saime, 4B līmenis, mēnesī atlīdzība 291 euro + darba devēja valsts sociālās apdrošināšanas iemaksas 68,65 euro, vienā mēnesī = 359,65 euro, septiņos mēnešos =2517,53 euro;
2. Budžeta plānošana un grāmatvedība ¼ slodzes (13 mēnešalgu grupa, 12.1.saime, 5. līmenis, mēnesī atlīdzība 328 euro + darba devēja valsts sociālās apdrošināšanas iemaksas 77,38 euro, vienā mēnesī = 405,38 euro, septiņos mēnešos =2837,63 euro;
3. Informācijas tehnoloģiju atbalsts ½ slodzes (11 mēnešalgu grupa, 19.5.saime, 3B. līmenis, mēnesī atlīdzība 690 euro + darba devēja valsts sociālās apdrošināšanas iemaksas 162,77 euro, vienā mēnesī = 852,77 euro, septiņos mēnešos =5969,40 euro;
4. Ņemot vērā ikgadējā pārskata par valstij piederošajiem aktīviem rediģēšanu un tulkošanu, paredzamo sarakstes angļu valodā ar ESAO un citām starptautiskajām un citu valstu organizācijām apjomu, nepieciešams paredzēt atbalsta funkciju „ Tulkošana, teksta redaktūra” ½ slodzes (10 mēnešalgu grupa, 9.saime, 2. līmenis, mēnesī atlīdzība 489 euro + darba devēja valsts sociālās apdrošināšanas iemaksas 115,36 euro, vienā mēnesī = 604,36 euro, septiņos mēnešos =4230,49 euro;

Atbalsta funkcijas 2015.gadā kopā = **15555 euro**.**Pamatlīdzekļu iegāde** 1. Septiņi datortehnikas un biroja programmatūras komplekti, vienas vienības izmaksas 800 euro x 7= 5600 euro;
2. Grāmatvedības programmas "Horizon" aktualizācija uz lielāku darbinieku skaitu, vienas vienības izmaksas = 400 euro;
3. Divas A4 krāsu lāzerdrukas iekārtas, vienas vienības izmaksas 250 euro x 2= 500 euro;
4. Septiņi mēbeļu komplekti, vienas vienības izmaksas 500 euro x 7= 3500 euro.

Pamatlīdzekļu un mazvērtīgā inventāra iegādes izmaksas 2015.gadā = **10 000 euro**.**Preču un pakalpojumu iegāde**1. Administratīvās izmaksas (papīrs, sakaru līdzekļi, biroja tehnikas uzturēšana, telpu noma, komunālie pakalpojumi). Uz vienu darbinieku mēnesī = 75 euro x trīs darbinieki x 7 mēneši = 1575 euro, četri darbinieki x 6 mēneši = 1800 euro;
2. Apmācību organizēšana par korporatīvās pārvaldības jautājumiem, plānoti viens seminārs, kopā 24 lektoru darba stundas x 200 par stundu = 4 800 euro;
3. Telpu īre apmācību semināram, viena diena = 200 euro;
4. Interaktīvas mājaslapas par valsts kapitāla daļām un valsts kapitālsabiedrībām izveide, = 19 000 euro. PKC pašreizējās mājaslapas tehnoloģiskais risinājums nav izmantojams interaktīvu informācijas rīku integrēšanai;
5. Septiņi mobilie telefona aparāti, vienas vienības izmaksas 200 euro x 7= 1400 euro;
6. Lursoft datu bāzes abonēšana (eksperta abonements) = 128 euro;
7. Plānoti septiņi starptautiskie komandējumi, sadarbības ar ESAO ietvaros, dienas naudas izmaksas veido 7 braucieni x 2 dienas (vienai dienai 57 euro) = 798 euro. Naktsmītnes izmaksas veido 7 braucieni x 1 naktsmītne (vienai naktsmītnei 200 euro) = 1400 euro. Transporta izmaksas veido 7 braucieni x viena brauciena izmaksas vidēji 436 euro = 3052 euro. Kopējās komandējumu izmaksas sastāda **5** **250 euro**

Preču un pakalpojumu iegāde 2015.gadā = **34 153, 00 euro**. Kopējie izdevumi koordinācijas institūcijas uzdevumu izpildei 2015.gadā kopā = **184 086 euro**, no tiem Pārresoru koordinācijas centram 168 531 euro, Valsts kancelejai 15 555 euro.**Pārresoru koordinācijas centra bāzes finansējumā iekļaujamie izdevumi 2016. gadā un turpmākajos gados****Atalgojuma aprēķins kalendārajam gadam.**Nodaļas vadītājs (14 mēnešalgu grupa, mēnesī atlīdzība 2264 euro + darba devēja valsts sociālās apdrošināšanas iemaksas 534,08 euro, gadā = 33576,93 euro). Papildus paredzēts atvaļinājuma pabalsts 1399,04 euro (50%), novērtēšanas prēmija 2098,56 (75%), veselības apdrošināšanas polise 210 euro. Kopā atlīdzība nodaļas vadītājam gadā sastāda **37284,53 euro**.5 konsultanti un juriskonsults (14 mēnešalgu grupa, mēnesī vienam darbiniekam atlīdzība 2200 euro + darba devēja valsts sociālās apdrošināšanas iemaksas 518,98 euro, gadā = 32 627,76 euro). Papildus paredzēts atvaļinājuma pabalsts 1359,49 euro (50%), novērtēšanas prēmija 2039,24 (75%), veselības apdrošināšanas polise 210 euro. Kopā atlīdzība vienam darbiniekam sastāda 36236,49 euro, sešiem darbiniekiem = **217 418, 91 euro.** Kopējie atlīdzības izdevumi gadā = **254 703,44euro**.**Izdevumi atbalsta funkciju nodrošināšanai (nodrošina Valsts kanceleja).** Plānota sekojošu atbalsta funkciju izpilde:1. Personāla vadība ¼ slodzes (11 mēnešalgu grupa, 30.saime, 4B līmenis, mēnesī atlīdzība 291 euro + darba devēja valsts sociālās apdrošināšanas iemaksas 68,65 euro, vienā mēnesī = 359,65 euro, gadā =4315,76 euro;
2. Budžeta plānošana un grāmatvedība ¼ slodzes (13 mēnešalgu grupa, 12.1.saime, 5. līmenis, mēnesī atlīdzība 328 euro + darba devēja valsts sociālās apdrošināšanas iemaksas 77,38 euro, vienā mēnesī = 405,38 euro, gadā =4864,50 euro;
3. Informācijas tehnoloģiju atbalsts ½ slodzes (11 mēnešalgu grupa, 19.5.saime, 3B. līmenis, mēnesī atlīdzība 690 euro + darba devēja valsts sociālās apdrošināšanas iemaksas 162,77 euro, vienā mēnesī = 852,77 euro, gadā =10233,25 euro;
4. Ņemot vērā ikgadējā pārskata par valstij piederošajiem aktīviem rediģēšanu un tulkošanu, paredzamo sarakstes ar ESAO un citām starptautiskajām un citu valstu organizācijām apjomu, nepieciešams paredzēt atbalsta funkciju „ Tulkošana, teksta redaktūra” ½ slodzes (10 mēnešalgu grupa, 9.saime, 2. līmenis, mēnesī atlīdzība 489 euro + darba devēja valsts sociālās apdrošināšanas iemaksas 115,36 euro, vienā mēnesī = 604,36 euro, gadā =7252,26 euro;

Atbalsta funkcijas gadā kopā = **26666 euro**.**Preču un pakalpojumu iegāde**1. Administratīvās izmaksas (papīrs, sakaru līdzekļi, biroja tehnikas uzturēšana, telpu noma, komunālie pakalpojumi). Uz vienu darbinieku mēnesī = 75 euro x septiņi darbinieki x 12 mēneši = 6300 euro;
2. Apmācību organizēšana par korporatīvās pārvaldības jautājumiem, plānoti katru gadu divi semināri, kopā 48 lektoru darba stundas x 200 par stundu = 9 600 euro;
3. Telpu īre apmācību semināram, divas dienas x 200 euro par dienu = 400 euro;
4. Lursoft datu bāzes abonēšana (eksperta abonements) = 256 euro;
5. Plānoti četrpadsmit starptautiskie komandējumi, pamatā sadarbības ar ESAO ietvaros, dienas naudas izmaksas veido 14 braucieni x 2 dienas (vienai dienai 57 euro) = 1 596 euro. Naktsmītnes izmaksas veido 14 braucieni x 1 naktsmītne (vienai naktsmītnei 200 euro) = 2 800 euro. Transporta izmaksas veido 14 braucieni x viena brauciena izmaksas vidēji 436 euro = 6 104 euro. Kopējās komandējumu izmaksas sastāda 10 500 euro**.**

**Preču un pakalpojumu iegāde gadā = 27 056 euro.**Kopējie izdevumi koordinācijas institūcijas uzdevumu izpildei katru gadu kopā = **308 426 euro,** no tiem Pārresoru koordinācijas centram 281760 euro, Valsts kancelejai 26666 euro. |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai finansētu valsts kapitālsabiedrību un valsts kapitāla daļu pārvaldības koordinācijas institūcijas uzdevumu izpildi, 2015. gadā nepieciešams veikt apropriācijas pārdali no resora „Ministru kabinets” budžeta programmā „01.00.00. "Ministru kabineta darbības nodrošināšana, valsts pārvaldes politika" jaunajai politikas iniciatīvai „Latvijas konkurētspējas novērtējums un tā uzraudzības (monitoringa) sistēma” piešķirtā finansējuma, kopsummā *184086 euro* apmērā, novirzot līdzekļus:1. Pārresoru koordinācijas centra budžeta programmā „01.00.00. „25. Pārresoru koordinācijas centra darbības nodrošināšana” 168 531 *euro*;
2. 2. Valsts kancelejai PKC atbalsta funkciju nodrošināšanai 15 555 *euro*.

2016.gadā un turpmākajos gados nepieciešams valsts vidēja termiņa budžeta 2016.-2018. gadam izstrādes procesā attiecīgi precizēt budžeta bāzes izdevumos: 1. Pārresoru koordinācijas centram koordinācijas institūcijas funkciju veikšanai 2016.-2018. gadā 281 760 *euro*  apmērā katru gadu;  2. Valsts kancelejai koordinācijas institūcijas atbalsta funkciju veikšanai 26666 *euro* katru gadu. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaikus ar rīkojuma projektu nepieciešams atbalstīt:1. MK noteikumu projekts „Grozījumi Ministru kabineta 2011. gada 19. oktobra noteikumos Nr.815 „Pārresoru koordinācijas centra nolikums” ”;
2. Likumprojekts „Grozījumi likumā „Publiskas personas kapitāla daļu un kapitālsabiedrību pārvaldības likums””.
 |
| 2. | Atbildīgā institūcija | Pārresoru koordinācijas centrs |
| 3. | Cita informācija | Nav |

|  |
| --- |
| V. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav  |
| 2. | Sabiedrības līdzdalība projekta izstrādē | Nav  |
| 3. | Sabiedrības līdzdalības rezultāti | Nav  |
| 4. | Cita informācija | Nav  |

|  |
| --- |
| VI. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Pārresoru koordinācijas centrs. Atbalsta funkcijas, ņemot vērā PKC darbinieku skaita palielinājumu, papildus nepieciešamajā apjomā nodrošinās Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | PKC funkcijas tiek papildinātas atbilstoši Publiskas personas kapitāla daļu un kapitālsabiedrību pārvaldības likumā noteiktajam. PKC būs nepieciešams pieņemt papildus darbiniekus koordinācijas institūcijas uzdevumu izpildes nodrošināšanai. |
| 3. | Cita informācija | Nav |

Ministru prezidente L.Straujuma

Vīza:

Pārresoru koordinācijas centra vadītājs P.Vilks

28.04.2015 09:25

2651

V.Vesperis, 67082812

vladislavs.vesperis@pkc.mk.gov.lv